شەفەق نیوز/ شاندیگ لە ژن و دوێەتە ئەیزیدیەگان،
ک سەردان پەرلەمان هەرێم کوردستان کردن، ئمڕوو یەکشەممە، دووپاتکردن لە پێویستیان
ئەرا پەنای ئارامیگ ئەرا چگنەوەیان وەرەو ناوچەیلیان، و هەمیش ئاماژەکردن ک حکومەت
عراق هیچ پشتگیرییگ ئەرا هاندان چگنەوەیان نەکردگە.
'' داڵگ شنی'' قسەکەر وەناو شاندەگە لە کۆنگرەیگ رۆژنامەوانی
وت: ئیمە پەنای ئارامیگ خوازیمن، و ئاماژەکرد لە گرنگی ئەوە، تا بتوینن بچنەو ئەرا
ناوچە بنچینەگەیان، وئیمە پشتگیری و ئاوەدانکردن ناوچەگە خوازیمن.
وتیش؛ تا ئیسە حکومەت عراق هیچ پشتگیرییگ
یا ئامادەکردن کەشوهەوایل ئارامیگ ئەرامان نەکردگە تا بچیمنەو ئەرا ناوچەیلمان.
شاندەگە ک ئەرا پەرلەمان هەرێم
کوردستان چگن، ژمارەیگ لە ژن ودوێتەگان بوین ک کەفتنە دەس ریخریاگ داعش، ئیجا لەدەسیان
رزگار بوین.
